Loreen

Lorine Zineb Nora Talhaoui (Stockholm, 1983ko urriaren 16a), Loreen izen artistikoaz ezagunagoa, suediar pop abeslaria eta ekoizlea da, berbere jatorrikoa. 2004an Suediako Idol telebista saioaren lehen denboraldian parte hartu zuen, laugarren postuan sailkatuz. 2011an Melodifestivalen lehiaketan parte hartu zuen "My Heart Is Refusing Me" kantarekin; abestia Suediako salmenta-zerrenda ofizialeko lehen hamar sailkatuen artean sartu zen. Hurrengo urtean, Melodifestivalen irabaztea lortu zuen "Euphoria" kantarekin, eta ondorioz Suedia ordezkatu zuen 2012ko Eurovision Abesti Lehiaketan, hau ere irabazi zuelarik. Abestiak entzute handia lortu zuen Europako hainbat herrialdetan, salmenta-zerrenda ofizialetako lehen postuetan sartuz. "Crying Out Your Name" (2012) eta "Statements" (2017) kantekin ere Suediako hogei salduenen artean sartu zen; azkenekoa bere hautagaitza izan zen 2017ko Melodifestivalenen. 2023an lortuko zuen bigarrenez Melodifestivalen irabaztea, "Tattoo" abestiarekin, eta abesti horrekin ere izan zen 2023ko Eurovision Abesti Lehiaketako txapelduna.

Diskografia 
 Heal (2012)
 Nude (2017) (EP)
 Ride (2017)
 Så mycket bättre 2020 - Tolkningarna (2020) (EP)

Kanpo estekak 

Stockholmdarrak
Suediako abeslariak
Pop abeslariak
Eurovision Abesti Lehiaketako irabazleak
Emakume abeslariak
Suediako musulmanak
Pertsona bisexualak
Suediako ordezkariak Eurovision Abesti Lehiaketan
Pertsona mononimoak